ટ્રમ્પના શાસનના પ્રારંભથી જ સરકાર અને અખબારો વચ્ચે સતત ઘર્ષણ થઈ રહ્યું છે. તેની પ્રકૃતિ પણ અમેરિકાના પૂર્વ પ્રેસિડેન્ટો કરતાં તદ્દન જુદી છે. તે કહે છે કે, ‘આ નકામા મીડિયાવાળાઓએ મને વ્હાઇટ હાઉસમાં જવા માટે રોકવાની કોશિશ કરી હતી, પરંતુ આજે હું પ્રેસિડેન્ટ છું, એ લોકો નથી. વ્હાઈટ હાઉસમાં યોગ્ય રીતે જ કામ થઈ રહ્યું છે પરંતુ રાજનૈતિક વિરોધીઓ અને મીડિયા મારા લોકોપયોગી કાર્યોને પ્રકાશિત થવા દેતા નથી.’ આ ટીકાઓ સહન ન કરી શકતા તેમની સેન્સરશીપ સમાન નીતિઓ સામે અમેરિકાના ન્યુયોર્ક ટાઇમ્સથી માંડીને ધ બોસ્ટન ગ્લોબ સુધીનાં અખબારો કે સી.એન.એન. જેવી ન્યૂઝ ચેનલો આ અમેરિકન પ્રમુખનો અને તેની નીતિઓનો વિરોધ કરે છે, સ્વતંત્ર અમેરિકામાં આવાં કારણોસર અખબારનું લાઇસન્સ રદ થવાની ધમકીઓ જેવી બાલિશ વાતો કરતાં ટ્રમ્પ અચકાતા નથી.